ซื้อสุทธิ TRUE Call หลังหุ้นอ้างอิงปิดลบต่อเนื่อง
นักลงทุนซื้อสุทธิ Call DW หุ้น TRUE หลังจากราคาหุ้นอ้างอิงปรับตัวลงต่ออีก 6% โดยราคาหุ้น TRUE ปิดตลาดที่ 10.90 บาท ปรับตัวลง -0.70 บาท หรือ -6.03% ซึ่งส่งผลให้นักลงทุนบางส่วนเข้าซื้อ Call DW
8 พ.ค. 2558

บล.แมคควอรี เปิดเผยว่า นักลงทุนซื้อสุทธิ Call DW หุ้น TRUE หลังจากราคาหุ้นอ้างอิงปรับตัวลงต่ออีก 6% โดยราคาหุ้น TRUE ปิดตลาดที่ 10.90 บาท ปรับตัวลง -0.70 บาท หรือ -6.03% ซึ่งส่งผลให้นักลงทุนบางส่วนเข้าซื้อ Call DW ขณะที่ราคา Put DW ปิดพุ่งจากการปรับตัวลงของหุ้นอ้างอิงดังกล่าว เช่น TRUE28P1509A ซึ่งปรับตัวขึ้น +13.5%
ส่วนทางด้าน DW บนหุ้นอ้างอิงอื่นๆ นักลงทุนให้ความสนใจ DW บนหุ้นอ้างอิงที่เคลื่อนไหวผันผวนระหว่างวันเช่น DW บนหุ้นรับเหมาก่อสร้าง เทคโนโลยี และหุ้นธนาคาร เป็นต้น ขณะที่การซื้อขาย SET50 DW นักลงทุนให้ความสนใจ SET50 Call จำนวนมาก ขณะที่ SET50 Put ปรับตัวขึ้นแข็งแกร่งจากการปรับตัวลงของดัชนีหลักทรัพย์อ้างอิง
โดยวานนี้ ดัชนีหลักทรัพย์ SET50 Index ปิดตลาดลดลง -1.25% ส่วนสัญญาซื้อขายล่วงหน้า S50M15 ปรับตัวลดลง -1.58% ส่งผลให้ SET50 Put ปรับตัวขึ้น เช่น S5028P1506B +9.4% S5028P1509A +4.7% ขณะที่หุ้นอ้างอิงเคลื่อนไหวผันผวนในหลายกลุ่มหลักทรัพย์ เช่น รับเหมาก่อสร้าง เทคโนโลยี และธนาคาร ส่งผลให้นักลงทุนให้ความสนใจซื้อขาย DW ทั้ง Call และ Put เช่น ITD28C1510A KBAN28C1510A JAS28C1510A และ JAS28P1508A เป็นต้น
ทั้งนี้ การปรับตัวลงของหุ้นอ้างอิงส่งผลให้นักลงทุนซื้อสุทธิใน Call DW โดยเฉพาะ TRUE เช่น TRUE28C1508A มีแรงซื้อสุทธิ 11.1 ล้านหน่วย ขณะที่หุ้นอ้างอิงปรับตัวลงแรงวานนี้ นอกจากนี้ ยังมีแรงซื้อสุทธิใน KTB28C1506A 4.1 ล้านหน่วย S5028C1506A 3.5 ล้านหน่วย และ KBAN28C1510A 2.9 ล้านหน่วย ตามลำดับ ส่วนแรงขายสุทธิมีใน JAS28C1508A 6.0 ล้านหน่วย TMB28C1507A 5.7 ล้านหน่วย และ ITD28C1510A 4.0 ล้านหน่วย
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 45,958.60  ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  1,260.37 ล้านบาท
คิดเป็น 2.7%